Lordi - Alemannische Wikipedia

# Lordi

### Us der alemannische Wikipedia, der freie Dialäkt-Enzyklopedy

Lordi isch e finnischi Hard Rock Bäänd. Alli Mitgliider verchleide sich wäärend emene Uuftritt als Monschter. Iri Koschtüm ärinnered a di amerikaanisch Bäänd Gwar. Lordi het de Eurovision Song Contest 2006 gwunne.1992 isch Lordi vom Sänger Tomi Putaansuu alias "Mr. Lordi" gründet woorde. 1996 isch de Gitarrischt Jussi Sydänmaa alias Amen zueträtte, wil de Mr.Lordi luut eigete Uussage gseit het, dass är en "grotteschlächte" Gitarrischt isch. Im gliiche Joor hed Lordi sich de Bassischt G-Stealer (Sami Keinänen) gholt. Är isch aber au 1998 dur de Magnum (Sami Wolking) ersetzt worde, wil de G-Stealer us brueflyche Gründ uf England uusgwanderet isch. Wenig spööter isch de Schlagzüüger Sampsa Astala alias Kita de Bäänd zueträtte. 2000 isch d Kiiborderin Enary (Erna Siikavarta) zu Lordi gschtoosse. Im Joor isch s Albuum "Get Heavy" usechoo. Es isch nid bsunders erfolgriich gsii. 2003 isch de Magnum dür de Kalma (Niko Hurme) abglööst woorde. 2 Joor lang hed me nüd me vo de Bäänd ghöört. 2005 isch s Albuum "The Monsterican Dream" uf e Markt choo. In Finnland isch Lordi plötzlich berüemt woorde, was woorschiinlich eher a de Maske als a de Musig liit. Ebefalls 2005 isch d Awa (Leena Paisa) choo. D Enary isch denn us de Bäänd. 2006 isch denn s erfolgriichschte Albuum vo Lordi choo, The Arockalypse. D Bäss sind no vom Kalma gschpylt woorde, aber uf em Cover isch scho de OX (Samer el-Nahhal) z'gseh. The Arockalypse isch bis jetzt s'beschte Lordi Albuum. Mit em Hit "Hard Rock Hallelujah" isch Lordi am Eurovision Song Contest 2006 in Athen Sieger woorde. Noch em Eurovision Song Contest isch lordi heftig kritisiert woorde. Me hed ne Voorgworfe, si seged Satanischte. D Bäänd hed dezue lang ke Stellig bezoge, doch dänn hed de Kita alles klar gmacht und hed emol gseit: "Lordi isch ke Satanistischi Bäänd!"

## [ändere] Mitgliider

Mr.Lordi: (Tomi Putaansuu) De Mr. Lordi isch de Sänger vo Lordi. Är sälber macht alli Koschtüm und Maske. Sit sim 7.Lebensjohr schpilt är E-Gitarre, E-Bass und Schlagzüüg. 1992 hed är d'Bäänd gründet. S'eerschte Koschtüm wo är entworffe hed isch das vom G-Stealer gsii, wo denn wäge Chöschte au das vom Kita woorde isch. Dä Mr. Lordi macht alles wo mer bi mene Live Uuftritt gseet, au d'Idee'e für d' Videoclip macht är sälber. Är isch Präsident bi de KISS-Army gsi. Det hed er au di andere Bäändmitgliider troffe. Wil KISS jo vil Make-up hed, isch es klaar gsii, dass au Lordi Maske hed.

Amen: (Jussi Sydänmaa) De Amen isch de Gitarrischt vo Lordi. Är schtellt ä ägyptischi Mumie dar. 1996 isch är als eerschte am Mr. Lordi zueträtte.

Kita: (Sampsa Astala) De Kita schtellt es usserirdischs Monschter dar. 1998 isch är zu dä Bäänd cho. Dä Kita isch dä gsii, wo als eerschte uf d'Kritik, Lordi sege Satanischte, reagiert hed. Är isch de Schlagzüüger vo Lordi.

OX: (Samer el-Nahhal) Dä 4. Bassischt vo Lordi schtellt en "Hellbull" dar, was überstzt heisst, en Hölle-Schtier. Dä Nochfolger vom Kalma isch 2005 zu Lordi choo. Monatelang hend di Beide g'üebt und sitdem verbindet si ä dick Fründschaft.

Awa: (Leena Paisa) (Au: Lady Awa de Paysant) D' Awa isch e Mischig zwüsche nere Häx und emene Geischt. Si isch sit 2005 i de Bäänd, als Nochfolgerin vo de Walkyre Enary. Si schpilt Kiibord. Im Mai 2007 hed d'Awa e noieri Mske überchoo. D'Maske isch zwor äänlich, aber aggressiver.

Dr Artikel „Lordi“ isch leider no ziimle kurz! Wenn du aber meh zu dem Thema weisch, schrib's eifach dezue und mach us dem Schtumpe en ebbas umfangriichere Artikel.

Vun "http://als.wikipedia.org../../../l/o/r/Lordi.html"

Kategorie: Wikipedia:Stub | Band

##### Views

- Artikel
- Diskussion
- Itzigi Version

##### Mitarbeit

- Wikipedia-Portal
- Artikel wo fähle
- Letschti Änderige

##### Hilf

- Froge?
- Stammtisch
- Finanzielli Hilf

##### Suech

##### Anderi Sprooche

- العربية
- Žemaitėška
- Български
- Bosanski
- Català
- Česky
- Dansk
- Deutsch
- Ελληνικά
- English
- Esperanto
- Español
- Eesti
- Euskara
- Suomi
- Français
- Gaeilge
- עברית
- Hrvatski
- Magyar
- Íslenska
- Italiano
- 日本語
- Lëtzebuergesch
- Lietuvių
- Latviešu
- Nederlands
- ‪Norsk (nynorsk)‬
- ‪Norsk (bokmål)‬
- Polski
- Português
- Română
- Русский
- Srpskohrvatski / Српскохрватски
- Simple English
- Slovenščina
- Српски / Srpski
- Svenska
- Türkçe
- Українська
- 中文